Sett fra brukerståsted er det viktigste kjennetegn for Unix-liknende systemer at de samme verktøyene er tilgjengelige - i praksis de fleste kommandolinje-programmene som er nevnt i Single Unix Specification: ls, vi, sed, awk, grep, find, etc. Enhver node i filsystemet er en fil, deriblant mapper, symbolske lenker, fysiske lagringsenheter, og sockets for kommunikasjon mellom prosesser. Filer har rettigheter, eierskap og gruppetilhørighet, samt et unikt tall, inodenummeret. Mappehierarki: Skråstrek «/» er øverste mappe, . Det finnes altså ingen stasjoner eller stasjonsbokstaver som på Windows/DOS. Filsystemet som er i rotmappa kalles , andre filsystemer kan monteres hvor som helst i mappehierarkiet. Dette kan brukes til å skille vilkårlige deler av mappehierarkiet til separate lagringsmedier. Som en konvensjon har de viktigste mappene navn på 3 bokstaver, og filnavn inneholder helst ikke store bokstaver eller mellomrom.